**Ա Մ Փ Ո Փ Ա Թ Ե Ր Թ**

**«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 21.09.2022թ. |
| N 01/8-2/16373-2022 |
| ՀՀ ֆինանսների նախարարությունը քննարկել է Ձեր 07.09.2022թ. N ԳՍ//23548-2022 գրությամբ ներկայացված՝ «Անշարժ գույք հետ վերցնելու և անհատույց օգտագործման իրավունքով ամրացնելու մասին» ՀՀ կառավարության որոշման նախագիծը և հայտնում է, որ առաջարկություններ չունի: | Ընդունվել է ի գիտություն: |
| 2. ՀՀ Արարատի մարզպետարան | 08.09.2022թ. |
| N 01//04977-2022 |
| Ի կատարումն ՀՀ տարածքային կառավարման և ենթակառուցվածքների նախարարի 07.09.2022թ N ԳՍ//23548-2022 հանձնարարականի հայտնվում է, որ «Անշարժ գույք հետ վերցնելու և անհատույց օգտագործման իրավունքով ամրացնելու մասին» Հայաստանի Հանրապետության կառավարության որոշման նախագիծը քննարկվել է մարզպետարանում:  Նախագծի վերաբերյալ առաջարկություններ և դիտողություններ չունենք: | Ընդունվել է ի գիտություն |
| 3. ՀՀ կադաստրի կոմիտե | 07.09.2022թ. |
| N ՍԹ/10023-2022 |
| Ի պատասխան ՀՀ տարածքային կառավարման և ենթակառուցվածքների նախարարության 2022 թվականի սեպտեմբերի 7-ի N ԳՍ//23548-2022 գրության՝ հայտնում ենք, որ «Անշարժ գույք հետ վերցնելու և անհատույց օգտագործման իրավունքով ամրացնելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է ի գիտություն: |
| 4. ՀՀ վարչապետի աշխատակազմի իրավաբանական վարչություն | 10.10.2022թ. |
| N 02/16.3/33134-2022 |
| Նախագծի 1-ին կետով նախատեսվում է անհատույց օգտագործման իրավունքով գույք ամրացնել «Նոյակերտի մանկապարտեզ» համայնքային ոչ առևտրային կազմակերպությանը: Մինչդեռ նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է համայնքային ոչ առևտրային կազմակերպություններին գույք ամրացնել, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝ ներքին կամ անհատական իրավական ակտը ընդունվում է *նորմատիվ իրավական ակտի հիման վրա և դրան համապատասխան*: | Ընդունվել է ի գիտություն: Նախագծի նախաբանում հղում է կատարվել ՀՀ քաղաքացիական օրենսգրքի 688-րդ հոդվածի 1-ին մասին, համաձայն որի «Գույքն անհատույց օգտագործման հանձնելու իրավունքը պատկանում է դրա սեփականատիրոջը և օրենքով կամ սեփականատիրոջ կողմից դրա համար լիազորված այլ անձանց:», ինչպես նաև «Պետական գույքի կառավարման մասին» օրենքի 30-րդ հոդվածին, որի համաձայն Պետական գույքի անհատույց օգտագործման իրավունքը տրամադրվում է Հայաստանի Հանրապետության կառավարության որոշմամբ: |
| 5. ՀՀ կրթության, գիտության, մշակույթի և սպորտի նախարարություն |  |
|  |
| Ի կատարումն ՀՀ Վարչապետի աշխատակազմի 21.10.2022 թ. հ.02/16.3/34701-2022 հանձնարարականի.  Կրթության, գիտության, մշակույթի և սպորտի նախարարությունը քննարկել է «Անշարժ գույք հետ վերցնելու և անհատույց օգտագործման իրավունքով ամրացնելու մասին» ՀՀ կառավարության որոշման նախագծը և առաջարկում է.   1. Որոշման նախագծի նախաբանում հղում կատարել նաև ՀՀ կառավարության 17.10.2011 թվականի N 304 –Ն որոշման հավելվածով հաստատված կագի 3-րդ հոդվածի 6-րդ ենթակետին: 2. Առաջնորդվելով ՀՀ կառավարության 17.10.2011 թվականի N 304 –Ն որոշման 6.4 կետի պահանջներով լրամշակել որոշման նախագիծը: | Ընդունվել է ի գիտություն:  Ներկայացված առաջարկությունները ներկայացվել են ՀՀ Արարատի մարզի Արարատի համայնքապետարանի քննարկմանը: Նախագծին կից ներկայացվում է ՀՀ Արարատի մարզի Արարատի համայնքի ղեկավարի գրությունը, համաձայն որի «Նոյակերտի մանկապարտեզ» համայնքային ոչ առևտրային կազմակերպությունը չի կարող ներկայացնել ՀՀ կառավարության 17.02.2011թ. թիվ 304-Ն որոշմամբ հաստատված կարգի 6.4-րդ կետի պահանջներին համապատասխան ծրագիր, քանի որ ՀՈԱԿ-ին անհատույց օգտագործման իրավունքով տրամադրվող տարածքում նախատեսվող ներդրումներն իրականացվելու են համայնքին հատկացված միջոցների հաշվին համայնքապետարանի կողմից: |